Υπαγωγή στην ασφάλιση του Ειδικού Τομέα Επικουρικής Ασφάλισης Μισθωτών που λειτουργεί στο ΙΚΑ (ΙΚΑ -ΕΤΕΑΜ) του τακτικού προσωπικού του Δικηγορικού Συλλόγου Αθηνών. Οι τακτικοί υπάλληλοι του Δικηγορικού Συλλόγου Αθηνών, υπάγονται υποχρεωτικά στην ασφάλιση του Ειδικού Τομέα Επικουρικής Ασφάλισης Μισθωτών, που λειτουργεί στο ΙΚΑ (ΙΚΑ-ΕΤΕΑΜ) Ασφαλιστικές εισφορές που έχουν καταβληθεί στον Τομέα Επικουρικής Ασφάλισης Μισθωτών (ΙΚΑ-ΤΕΑΜ) για την επικουρική κάλυψη από 1 Φεβρουαρίου 1983 του μονίμου προσωπικού και από 2 Δεκεμβρίου 1985 του μονιμοποιηθέντος με τις διατάξεις του Ν. 1476/1984 προσωπικού, μέχρι της ισχύος του παρόντος, μεταφέρονται στον Ειδικό Τομέα Επικουρικής Ασφάλισης Μισθωτών του ΙΚΑ (ΙΚΑ-ΕΤΕΑΜ) και ο χρόνος ασφάλισης τους στο ΙΚΑ-ΤΕΑΜ, από τις ανωτέρω ημερομηνίες, λογίζεται ως χρόνος πραγματικής ασφάλισης στο ΙΚΑ- ΕΤΕΑΜ. Η ισχύς του παρόντος αρχίζει από την 1 η του μεθεπομένου της δημοσίευσης του μηνός. Στον Υπουργό Υγείας, Πρόνοιας και Κοινωνικών Ασφαλίσεων, αναθέτουμε τη δημοσίευση και εκτέλεση του παρόντος διατάγματος.